รัฐบาลไทย-ข่าวทำเนียบรัฐบาล-พ่อเมืองศรีสะเกษ เผยชุดปฏิบัติการ 238 พิทักษ์นครลำดวน บูรณาการสนธิกำลังหน่วยงานในพื้นที่ขยายผลจับกุมยาบ้า 20,200 เม็ด เร่งเดินหน้าเอกซเรย์พื้นที่เพื่อกวาดล้างสิ่งผิดกฎหมาย
วันศุกร์ที่ 12 มกราคม 2567
12/01/2567
พ่อเมืองศรีสะเกษ เผยชุดปฏิบัติการ 238 พิทักษ์นครลําดวน บูรณาการสนธิกําลังหน่วยงานในพื้นที่ขยายผลจับกุมยาบ้า 20,200 เม็ด เร่งเดินหน้าเอกซเรย์พื้นที่เพื่อกวาดล้างสิ่งผิดกฎหมาย
พ่อเมืองศรีสะเกษ เผยชุดปฏิบัติการ 238 พิทักษ์นครลําดวน บูรณาการสนธิกําลังหน่วยงานในพื้นที่ขยายผลจับกุมยาบ้า 20,200 เม็ด เร่งเดินหน้าเอกซเรย์พื้นที่เพื่อกวาดล้างสิ่งผิดกฎหมาย สร้างความผาสุกให้กับสังคม
วันนี้ (12 ม.ค. 67) นายอนุพงศ์ สุขสมนิตย์ ผู้ว่าราชการจังหวัดศรีสะเกษ เปิดเผยว่า จังหวัดศรีสะเกษมุ่งมั่นขับเคลื่อนเสริมสร้างความผาสุกให้กับสังคมไทย สนองนโยบายของ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ในการมุ่งจัดระเบียบสังคม กวาดล้างผู้มีอิทธิพลและขบวนการค้ายาเสพติด เพื่อทําให้พี่น้องประชาชนได้ใช้ชีวิตในสังคมได้อย่างมีความสุข ปลอดภัย ไม่ต้องหวาดระแวง หรือเดือดร้อนรําคาญจากการกระทําผิดกฎหมายรูปแบบต่าง ๆ โดยบูรณาการการทํางานระหว่างฝ่ายปกครอง ตํารวจ ทหาร และหน่วยงานด้านความมั่นคงอย่างไร้รอยต่อเพื่อปฏิบัติหน้าที่ตามกฎหมาย
นายอนุพงศ์ สุขสมนิตย์ ผู้ว่าราชการจังหวัดศรีสะเกษ กล่าวว่า ชุดปฏิบัติการเฉพาะกิจปราบปรามและทําลายเครือข่ายการค้ายาเสพติดจังหวัดศรีสะเกษ หรือ “ชุดปฏิบัติการ 238 พิทักษ์นครลําดวน” ลงพื้นที่บริเวณริมถนนสาย 2111 พยุห์-ไพรบึง บ้านหนองทุ่ม อ.พยุห์ บูรณาการสนธิกําลังระหว่างฝ่ายปกครอง ตํารวจ ทหาร ป.ป.ส. ราชทัณฑ์ สมาชิก อส. ทําการสืบสวนขยายผลการจับกุมเครือข่ายยาเสพติด ร่วมกันจับกุมผู้ต้องหาจํานวน 2 ราย นายธนวัฒน์ อายุ 28 ปี และนายประจักษ์ อายุ 19 ปี พร้อมของกลางยาบ้า 20,200 เม็ด โดยเจ้าพนักงานได้แจ้งข้อกล่าวหา มียาเสพติดให้โทษประเภท 1 แอมเฟตามีนหรือยาบ้าชนิดร้ายแรง โดยการมีไว้เพื่อจําหน่ายอันมีลักษณะเพื่อการค้า อันก่อให้เกิดการแพร่ หลายในกลุ่มประชาชน และทําให้เกิดผลกระทบต่อความมั่นคงของรัฐหรือความปลอดภัยของประชาชนทั่วไป และตรวจยึดทรัพย์สินไว้ตรวจสอบตามประมวลกฎหมายยาเสพติด พ.ศ.2564 เป็นรถจักรยานยนต์ จํานวน 1 คัน ราคาประมาณ 50,000 บาท และนําตัวผู้ต้องหาพร้อมของกลาง ส่งพนักงานสอบสวน สภ.พยุห์ จ.ศรีสะเกษ ดําเนินคดีตามกฎหมายต่อไป
นายอนุพงศ์ สุขสมนิตย์ ผู้ว่าราชการจังหวัดศรีสะเกษ กล่าวในตอนท้ายว่า จังหวัดศรีสะเกษได้นํานโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พุ่งเป้าเอกซเรย์พื้นที่ในทุกอําเภออย่างต่อเนื่อง เพื่อกวาดล้างสิ่งผิดกฎหมาย โดยเฉพาะอย่างยิ่งทางการข่าวของจังหวัดศรีสะเกษพบว่า พื้นที่จังหวัดศรีสะเกษเป็นพื้นที่เป้าหมายที่มักมีผู้ลักลอบลําเลียงยาเสพติดผ่านเข้ามาเป็นจํานวนมาก ตนจึงได้กําชับให้เจ้าหน้าที่ที่เกี่ยวข้องประชุมโต๊ะข่าวอย่างต่อเนื่อง ควบคู่การลาดตระเวน และเร่งสืบสวนขยายผล เพื่อนําตัวผู้กระทําความผิดทั้งขบวนการมาลงโทษตามกฎหมายให้ได้ อันจะทําให้สังคมมีความสงบเรียบร้อย เกิดสวัสดิภาพ ความปลอดภัยในชีวิตและทรัพย์สินของพี่น้องประชาชน เป็นสังคมที่น่าอยู่ ประชาชนและนักท่องเที่ยวไม่ต้องหวาดระแวงกับภัยอันตราย และสามารถใช้ชีวิตได้อย่างเป็นปกติสุข ทั้งนี้ หากพี่น้องประชาชนมีเบาะแสการกระทําความผิดเกี่ยวกับยาเสพติด และการกระทําความผิดทุกประเภท หรือเหตุสร้างความเดือดร้อนรําคาญ ขอให้แจ้งมายังสายด่วนศูนย์ดํารงธรรม โทร. 1567 ตลอด 24 ชั่วโมง
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood